RAPPORT FRA KOMMISSIONEN TIL EUROPA-PARLAMENTET OG RÅDET

om medlemsstaternes forpligtende indsatser for tillid til statistik, jf. Europa-Parlamentets og Rådets forordning (EF) nr. 223/2009 af 11. marts 2009

1.Indledning

1.1.Forordning (EF) nr. 223/2009 om europæiske statistikker

Dette er den tredje rapport, der er udarbejdet af Kommissionen i overensstemmelse medforordning (EF) nr. 223/2009 om europæiske statistikker, navnlig artikel 11, stk. 4, hvori det fastslås, at:

"Medlemsstaternes forpligtende indsatser skal overvåges regelmæssigt af Kommissionen på grundlag af årlige rapporter, som indsendes af medlemsstaterne, og ajourføres efter behov.

[…]

Kommissionen aflægger rapport til Europa-Parlamentet og Rådet om de offentliggjorte forpligtende indsatser og, hvor det er relevant, om statusrapporter senest den 9. juni 2018 og derefter hvert andet år."

Den første rapport blev offentliggjort i 2018og den anden i 2020.

1.1.Forpligtende indsats for tillid til statistik

Konceptet "forpligtende indsats for tillid til statistik" (herefter "forpligtende indsats") blev skabt med det formål at forbedre kvalitetsstyringsrammen for statistikker. Det blev første gang beskrevet i en meddelelse fra Kommissionen i 2011. Tanken var at inddrage de nationale regeringer i ansvaret for landets overholdelse af adfærdskodeksen for europæiske statistikker ("Adfærdskodeksen").

Adfærdskodeksen fastsætter standarden for udvikling, udarbejdelse og formidling af europæiske statistikker. Den bygger på 16 principper, der er vejledende for de institutionelle rammer, de statistiske produktionsprocesser og de statistiske resultater. Målet er at sikre, at europæiske statistikker ikke blot er relevante, rettidige og nøjagtige, men også overholder principperne om faglig uafhængighed, upartiskhed og objektivitet. Den forpligtende indsats danner en forbindelse mellem adfærdskodeksen og en medlemsstats regering, hvilket ikke fandtes tidligere.

I henhold til artikel 11, stk. 3, i forordning (EF) nr. 223/2009 betegnes den forpligtende indsats som et instrument, der yderligere har til formål at sikre offentlig tillid til europæiske statistikker og fremskridt inden for gennemførelsen af de statistiske principper i adfærdskodeksen, som skal etableres af både medlemsstaterne og Kommissionen.

I betragtning 17 i ændringsforordningen, (EU) 2015/759 hedder det desuden, at den forpligtende indsats bør "omfatte særlige tilsagn fra den pågældende medlemsstats regering om at forbedre eller bevare betingelserne for gennemførelsen af adfærdskodeksen".

1.2.Det europæiske statistiske systems (ESS) peerevalueringer

Eurostat og samtlige medlemsstaters og EFTA-landes nationale statistikmyndigheder indgår i et partnerskab med henblik på at udarbejde europæiske statistikker kaldet Det Europæiske Statistiske System (ESS). For at garantere statistikkernes kvalitet har ESS-medlemmerne skabt en kvalitetsramme med adfærdskodeksen som en vigtig hjørnesten. Foruden den forpligtende indsats er ESS' peerevalueringer, som foretages periodisk for at vurdere medlemmernes overholdelse af adfærdskodeksen, et vigtigt instrument til at sikre gennemførelsen af den fælles kvalitetsramme og derved sikre de europæiske statistikkers kvalitet.

ESS' peerevalueringer gennemføres regelmæssigt og omfatter selvevalueringer, landebesøg og en peerevalueringsrapport for hvert revideret land med anbefalinger til forbedringer, som opfølges med forbedringstiltag og Eurostats årlige overvågningsaktiviteter. Tidligere er der foretaget to runder med peerevalueringer fra 2006 til 2008 og fra 2013 til 2015. Den igangværende tredje runde løber fra 2021 til 2023.

2.Oversigt over forpligtende indsatser for tillid og landerapporter

2.1.Generelle bestemmelser